text: De her rav-genstande er efterlyst i hele verden
  02 juli 2014 kl. 14.15
  Ravmuseet i Oksbøl mistede værdifulde rav-genstande for over en million kroner, da ukendte gerningsmænd mellem søndag eftermiddag og tirsdag morgen brød ind på museet. Se her nogle af de rav-genstande, der har gjort samlingen til én af de bedste i verden.
  Ravmuseet i Oksbøl er det største i Skandinavien, og samlingen blandt de allerbedste i verden.
  Klik på billedet ovenfor og se eksempler på de kostbare og nu stjålne kunstgenstande, der er efterlyst i hele verden.
  Genstandene blev stjålet i perioden fra søndag kl. 16 til tirsdag morgen kl. 9.30, hvor museet normalt er lukket. Gerningsmændene brød ind gennem muren.
  De stjålne ting kan blive tilbudt samlere i hele verden, og politiet vil gerne høre fra alle, der besøgte museet i søndags.
  Lokalpolitiet i Varde kan kontaktes på telefon 114.
  